PATVIRTINTA

UAB Alytaus regiono atliekų tvarkymo

centro direktoriaus 2017 m. kovo 17 d. įsakymu Nr. V-

**ILGALAIKIO IR TRUMPALAIKIO MATERIALAUS TURTO PARDAVIMO VIEŠO AUKCIONO BŪDU NUOSTATAI**

**BENDROJI DALIS**

1. Šie nuostatai reglamentuoja UAB Alytaus regiono atliekų tvarkymo centro (toliau – ARATC) valdybos sprendimais leisto parduoti ilgalaikio ir trumpalaikio materialaus turto viešo aukciono organizavimą ir vykdymą.

2. Viešas aukcionas – objekto pardavimo būdas, kai neribojamas potencialių pirkėjų (dalyvių) dalyvaujančių aukcione skaičius, o pardavimo (naudojimo) sandoris sudaromas su didžiausią kainą pasiūliusiu potencialiu pirkėju.

3. Viešą aukcioną organizuoja ARATC. Aukcione gali dalyvauti fiziniai asmenys, juridiniai asmenys, kitos organizacijos, taip pat juridinių asmenų ar kitų organizacijų filialai ir atstovybės.

4. Viešuose aukcionuose parduodamas ARATC priklausantis ilgalaikis ir trumpalaikis materialusis turtas.

**VIEŠO AUKCIONO PASKELBIMAS**

5. Informaciją apie objektų pardavimą (suteikimą naudotis) viešo aukciono būdu ne vėliau kaip prieš 4 darbo dienas iki viešo aukciono vykdymo dienos ARATC skelbia ARATC tinklalapyje adresu [www.aratc.lt](http://www.aratc.lt) ir kitose, ARATC pasirinktose, informavimo priemonėse. Skelbime turi būti nurodyta:

5.1. pardavimo objektas, jo pagrindinės charakteristikos;

5.2. ARATC darbuotojo, atsakingo už objekto apžiūros vykdymą, vardas ir pavardė, pareigos, adresas, telefono ir fakso numeriai;

5.3. pardavimo objekto apžiūros laikas;

5.4. viešo aukciono vykdymo vieta, data ir laikas;

5.5. viešo aukciono dokumentų registravimo terminas;

5.6. pradinė parduodamo objekto pardavimo kaina;

5.7. parduodamo objekto naudojimo sąlygos, jeigu tokios sąlygos nustatytos;

5.8. banko, kuriame atidaryta sąskaita atsiskaityti už potencialaus pirkėjo dalyvavimą viešame aukcione ir už parduodamą objektą, pavadinimą, kodas, adresas bei šios sąskaitos numeris;

5.9. registracijos mokesčio dydis (jeigu taikoma);

5.10. pradinio įnašo dydis – 10 procentų nuo pradinės objektų pardavimo kainos (jeigu taikoma).

**AUKCIONO KOMISIJOS SUDARYMAS**

6. Aukcionui organizuoti ir vykdyti aukciono organizatorius iš savo darbuotojų sudaro ne mažiau kaip 3 asmenų aukciono komisiją, iš jos narių paskiria viešo aukciono vedėją ir protokoluotoją ir patvirtina aukciono komisijos darbo reglamentą.

**AUKCIONO DALYVIŲ REGISTRAVIMAS**

7. Aukcione ketinantys dalyvauti asmenys, aukciono sąlygose nurodytoje vietoje ir nurodyti laiku turi pateikti aukciono komisijai skelbime apie aukciono vykdymą nurodytus dokumentus ir informaciją: prašymą įregistruoti aukciono dalyviu, registracijos pažymėjimo arba Juridinių asmenų registro išrašo kopiją, įstatų arba nuostatų kopiją, atstovo įgaliojimų patvirtinimo dokumentų kopijas, kt. dokumentus.

8. Asmenis, pateikusius nuostatų 7 punkte nurodytus dokumentus, sumokėjusius nustatytą dalyvio registravimo mokestį ir aukciono dalyvio garantinį įnašą (jei reikalaujama), protokoluotojas iki aukciono dalyvių registravimo pabaigos įregistruoja Viešo aukciono dalyvių registravimo pažymoje, kurios forma nustatyta Nuostatų 1 priede.

 9. Potencialus pirkėjas 7 punkte nurodytus dokumentus ARATC turi pateikti elektroniniu paštu, faksu arba paštu registruotu laišku. Ant voko reikia užrašyti ARATC adresą, norimo nusipirkti aukcione objekto pavadinimą, viešo aukciono datą bei nuorodą „Viešojo aukciono dokumentai“.

10. ARATC iki viešo aukciono vykdymo pradžios turi laikyti potencialių pirkėjų pateiktus viešo aukciono dokumentus konfidencialia informacija ir neatskleisti pateiktos informacijos, išskyrus kai potencialus pirkėjas atsisako dalyvauti viešame aukcione, o daugiau potencialių pirkėjų neįregistruota.

11. Nuo potencialaus pirkėjo pateikto viešo aukciono dokumentų įregistravimo ARATC dienos iki ARATC tinklalapyje nurodyto viešo aukciono dokumentų registravimo termino pabaigos, potencialus pirkėjas įgyja teisę atsisakyti dalyvauti viešame aukcione. Potencialus pirkėjas, atsisakantis dalyvauti viešame aukcione, turi pateikti ARATC prašymą grąžinti viešo aukciono dokumentus, jeigu jie buvo pateikti voke, kartu pateikdamas viešo aukciono dalyvio registracijos pažymėjimą arba pašto įstaigos išduotą dokumentą ir asmens dokumentą. ARATC darbuotojas pažymoje apie objekto pardavimo viešo aukciono būdu dalyvius turi įrašyti, kad potencialus pirkėjas atsisako dalyvauti viešame aukcione, nurodyti atsisakymo datą, pasirašyti ir uždėti Bendrovės antspaudą. Potencialiam pirkėjui, atsisakiusiam dalyvauti viešame aukcione, viešo aukciono dokumentai grąžinami įvykus viešam aukcionui arba pasibaigus viešo aukciono dokumentų registravimo terminui, kai dalyvauti viešame aukcione daugiau neįsiregistruoja nė vienas potencialus pirkėjas. Pradinį įnašą ARATC grąžina į potencialaus pirkėjo nurodytą sąskaitą per 15 darbo dienų po viešo aukciono arba per 15 darbo dienų nuo viešo aukciono dokumentų priėmimo termino pabaigos. Registracijos mokestis negrąžinamas.

12. Viešo aukciono dokumentai registruojami ARATC tik nuo skelbime apie aukcioną nurodyto šių dokumentų registravimo laiko.

13. Viešo aukciono dokumentai, gauti faksu, elektroniniu paštu arba paštu dar neprasidėjus šių dokumentų registravimo laikui, ARATC įregistruojami pirmąją skelbime nurodytą paraiškų registravimo dieną, suteikiant registracijos numerius pagal jų gavimo eiliškumą.

14. ARATC darbuotojai neturi teisės registruoti viešo aukciono dalyvių, jeigu pagal užrašą ant viešo aukciono dokumentų neįmanoma identifikuoti pirkimo objekto arba pateikiami pasibaigus viešo aukciono dokumentų registravimo laikui.

**VIEŠO AUKCIONO VYKDYMAS**

15. Viešas aukcionas vykdomas ARATC skelbime apie aukcioną nurodytu laiku ir nurodytoje vietoje. Aukcionas vykdomas jeigu dalyvauti jame atvyksta bent vienas įregistruotas aukciono dalyvis.

16. Dalyvauti aukcione turi teisę nuostatų nustatyta tvarka įregistruoti aukciono dalyviai.

17. Jeigu iki aukciono pradžios neatvyksta nė vienas įregistruotas aukciono dalyvis, aukciono komisija registravimo pažymoje padaro įrašą „Aukcionas neįvyko“ ir pasirašo visi aukciono komisijos nariai.

18. Įregistruotiems aukciono dalyviams prieš pradedant aukcioną išduodama aukciono dalyvio kortelė su numeriu, atitinkančiu registravimo pažymoje įrašytą aukciono dalyvio registravimo eilės numerį. Gavęs aukciono dalyvio kortelę, aukciono dalyvis pasirašo registravimo pažymoje.

19. Prieš pradėdamas vykdyti aukcioną, aukciono vedėjas apibūdina parduodamą turtą, paskelbia pradinę pardavimo kainą ir pasiūlo dalyviams pradėti skelbti siūlomas kainas ir pakelti aukciono dalyvio kortelę taip, kad kainą išgirstų ir kortelės numerį matytų aukciono vedėjas ir kiti aukciono dalyviai. Pirmoji siūloma kaina turi būti ne mažesnė už nustatytą pradinę turto pardavimo kainą.

20. Aukciono dalyviui paskelbus siūlomą kainą ir pakėlus aukciono dalyvio kortelę, aukciono vedėjas garsiai pakartoja siūlytą kainą, paskelbia kainą siūlančio aukciono dalyvio kortelės numerį ir šį pasiūlymą patvirtina 3 plaktuko dūžiais.

21. Kitos aukciono dalyvių siūlomos kainos turi būti didesnės už prieš tai pasiūlytą kainą.

22. Jeigu iki trečio plaktuko dūžio nė vienas aukciono dalyvis nepasiūlo didesnės kainos, trečiasis plaktuko dūžis reiškia, kad pardavimo objektas yra parduotas aukciono dalyviui, kurio pasiūlyta kaina yra didžiausia, ir šis aukciono dalyvis pripažįstamas aukciono laimėtoju.

23. Aukcionui pasibaigus, ne vėliau kaip kitą darbo dieną, dviem egzemplioriais surašomas aukciono protokolas, kurio forma nustatyta Nuostatų 2 priede. Protokolą pasirašo aukciono vedėjas, Aukciono komisijos narys (nariai), protokoluotojas ir aukciono laimėtojas. Vienas protokolo egzempliorius lieka aukciono organizatoriui, kitas įteikiamas aukciono laimėtojui.

24. Aukcionas laikomas neįvykusiu, jeigu:

24.1. neužregistruotas nė vienas aukciono dalyvis;

24.2. dalyvauti aukcione neatvyksta nė vienas užregistruotas aukciono dalyvis;

24.3. nė vienas aukciono dalyvis Aprašo nustatyta tvarka nepasiūlo aukciono sąlygose nustatytos pradinės bendros pardavimo kainos;

24.4. neįvykdytos kitos aukciono sąlygos.

25. Aukciono dalyviams, nepripažintiems aukciono laimėtojais, aukcione nedalyvavusiems asmenims, taip pat asmenims, sumokėjusiems garantinį įnašą, bet neįregistruotiems Registravimo pažymoje, garantiniai įnašai gražinami per 5 darbo dienas nuo aukciono dienos.

26. Aukcionui neįvykus, gali būti skelbiamas naujas aukcionas. Pradinė pardavimo objekto kaina naujame aukcione gali būti mažinama.

**PIRKIMO SUTARTIES SUDARYMAS**

27. Objekto pirkimo-pardavimo sutartis – tai sutartis tarp ARATC, kuriam atstovauja direktorius, ir potencialaus pirkėjo. Šia sutartimi ARATC įsipareigoja parduoti objektą potencialiam viešo aukciono laimėtojui, o šis įsipareigoja sumokėti sutartyje nurodytą pinigų sumą ir įvykdyti kitus sutartyje nurodytus įsipareigojimus.

28. Pardavimo sutarties sudarymo terminas – pardavimo sutartis turi būti sudaryta per 15 (penkiolika) kalendorinių dienų nuo oficialaus viešo aukciono nugalėtojo paskelbimo dienos.

29. Pardavimo sutartyje turi būti nurodyta:

29.1. mokėjimo už parduodamą objektą terminas;

29.2. sankcijos pirkėjui už sutarties sąlygų nevykdymą – viešo aukciono laimėtojas, uždelsęs mokėjimą už parduodamą objektą, privalo sumokėti į ARATC sąskaitą delspinigius – 0,2 procento laiku nesumokėtos sumos už kiekvieną uždelstą dieną;

29.3. viešo aukciono laimėtojas, nepasirašęs pardavimo sutarties per Nuostatų 28 punkte numatytą terminą, praranda pradinį įnašą (jeigu taikoma) ir pardavimo sutartis su viešo aukciono laimėtoju nebesudaroma.

30. Priėmimo-perdavimo aktas, kuriuo pardavėjas perduoda parduodamą objektą pirkėjui, pasirašomas ne vėliau kaip per 15 (penkiolika) dienų nuo viešojo aukciono laimėtojo nustatymo dienos.

31. Visi ginčai susiję su šio parduodamo turto viešo aukciono būdu nuostatais sprendžiami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Ilgalaikio ir trumpalaikio materialaus turto pardavimo viešo aukciono būdu nuostatų

 1 priedas

**(Viešo aukciono dalyvių registravimo pažymos forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarytojo pavadinimas)

\_\_\_\_\_\_\_\_\_\_\_\_\_\_\_\_ Nr. \_\_\_

(sudarymo data)

\_\_\_\_\_\_\_\_\_\_\_\_\_

(vieta)

**VIEŠO Aukciono dalyvių registravimo PAŽYMA**

|  |
| --- |
| Ilgalaikio ir trumpalaikio materialaus turto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ viešas aukcionas Nr. \_\_\_\_\_\_\_\_\_\_\_, vyksiantis (aprašymas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (viešo aukciono data, laikas ir vieta) |
| Eil. Nr. | Įregistravimo data | Viešo aukciono dalyvis (pavadinimas, kodas (vardas ir pavardė) | Viešo aukciono dalyvio adresas | Viešo aukciono dalyvio atstovas | Įgalioji-mas (data, numeris) | Kiti dokumentai (data, numeris), kuriuos reikia pateikti registruojant | Registravimo mokestis ir garantinis įnašas įmokėti (data, rekvizitai) | Sąskaitos, į kurią grąžinamas garantinis įnašas, rekvizitai | Išduotas viešo aukciono dalyvio kortelės numeris | Viešo aukciono dalyvio kortelę gavau (dalyvio parašas) |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |
| --- |
| Viešo aukciono dalyvių registravimas baigtas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(mėnuo, diena, valanda, minutės)Viešo aukciono vedėjas \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (vardas ir pavardė)Aukciono komisijos narys (nariai) \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (vardas ir pavardė)Protokoluotojas \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(parašas) (vardas ir pavardė) |

––––––––––––––––––––

Ilgalaikio ir trumpalaikio materialaus turto pardavimo viešo aukciono būdu nuostatų

 2 priedas

**(Viešo aukciono protokolo forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dokumento sudarytojo pavadinimas)

**ILGALAIKIO IR TRUMPALAIKIO MATERIALAUS TURTO**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nekilnojamojo turto ir jam priskirto žemės sklypo ar kitų nekilnojamųjų daiktų pavadinimas ir adresas)

**VIEŠO AUKCIONO, ĮVYKUSIO** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(viešo aukciono data, laikas ir vieta)

**PROTOKOLAS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_

(surašymo data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(surašymo vieta)

Dalyvauti viešame aukcione užsiregistravusių dalyvių skaičius – \_\_\_\_\_\_ . Dalyvavusių viešo aukciono dalyvių skaičius – \_\_\_\_\_\_ .

|  |  |  |  |  |
| --- | --- | --- | --- | --- |
| Eil. Nr. | Pradinė pardavimo kaina | Didžiausia viešame aukcione pasiūlyta kaina | Viešo aukciono dalyvio kortelės numeris | Viešo aukciono laimėtojas (pavadinimas, adresas, įmonės kodas arba vardas ir pavardė, asmens kodas, namų adresas) |
|  |  |  |  |  |

Viešo aukciono vedėjas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Aukciono komisijos narys (nariai) \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

Protokoluotojas \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

A. V.

Patvirtinu, kad su Ilgalaikio ir trumpalaikio materialaus turto pardavimo viešo aukciono būdu nuostatais ir šio viešo aukciono sąlygomis esu susipažinęs. Pasirašydamas šį protokolą, įsipareigoju įvykdyti visas šiame viešame aukcione nurodytas sąlygas.

Viešo aukciono laimėtojas \_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

––––––––––––––––––––